આ શબ્દો છે કલકત્તાથી ૪૦૦ કિલોમીટરના અંતરે આવેલા નાકોર નામના ગામડામાં રહેતી મોનિકા બસરા નામની પચાસ વર્ષની સ્ત્રીના. ઈ. સ. ૧૯૯૭માં મધર ટેરેસાનું ૮૭ વર્ષની વયે અવસાન થયું એના એક વર્ષ પછી મોનિકા બસરાએ મધરના ચમત્કારથી સાજી થઈ ગઈ હોવાનો દાવો કર્યો. મોનિકાએ મધરની તસવીરવાળું લૉકેટ પણ ગળામાં પહેરી રાખેલું. તેના આ દાવાએ જ ૨૦૦૩માં મધરને સંતત્વના પહેલા પગથિયે મૂકી આપ્યાં. આ ઘટનાને રોમન કૅથલિક ધર્મના વડા મથક વૅટિકન સિટી દ્વારા મધરના પહેલા ચમત્કાર તરીકે માન્યતા આપવામાં આવી. ૨૦૦૩ના વર્ષમાં મધરની બિએટિફિકેશન વિધિ કરવામાં આવી. આ વિધિ સાથે બ્લેસ્ડની ઉપાધિ મળે છે અને એવું માની લેવામાં આવે છે કે સદ્ગત વ્યક્તિ સ્વર્ગમાં પહોંચી ગઈ છે.